**ข่าวศาลเยาวชนและครอบครัวกลาง (JVNC NEWS)**

**อธิบดีผู้พิพากษาศาลเยาวชนและครอบครัวกลาง ตรวจราชการ**

**ศาลเยาวชนและครอบครัวจังหวัดสมุทรสาคร**



วันที่ 10 มิถุนายน ๒๕๖๕ **นายประกอบ ลีนะเปสนันท์** อธิบดีผู้พิพากษาภาค ๗ ช่วยทำงานชั่วคราวในตำแหน่ง  
อธิบดีผู้พิพากษาศาลเยาวชนและครอบครัวกลาง และคณะ เดินทางไปตรวจราชการศาลเยาวชนและครอบครัว จังหวัดสมุทรสาคร โดยมี **นายเสริมสิทธิ์ สิริเจริญสุข** ผู้พิพากษาหัวหน้าศาลแขวงสุราษฎ์ธานี ช่วยทำงานชั่วคราว ในตำแหน่งผู้พิพากษาหัวหน้าศาลเยาวชนและครอบครัวจังหวัดสมุทรสาคร ผู้พิพากษา ผู้พิพากษาอาวุโส ข้าราชการ ศาลยุติธรรม และผู้พิพากษาสมทบให้การต้อนรับ โดยอธิบดีผู้พิพากษาศาลเยาวชนและครอบครัวกลาง ได้ให้คำแนะนำเกี่ยวกับนโยบายการบริหารจัดการคดีการปล่อยชั่วคราวสำหรับเด็กและเยาวชน ประชุมหารือข้อราชการ ตลอดจนแนวทางแก้ไขปัญหาข้อขัดข้องเกี่ยวกับการบังคับใช้มาตรการแทนการดำเนินคดีอาญา ตามมาตรา ๙๐ มาตรา ๑๓๒ แห่งพระราชบัญญัติศาลเยาวชนและครอบครัวและวิธีพิจารณาคดีเยาวชนและครอบครัว พ.ศ. ๒๕๕๓ และได้ให้คำแนะนำเกี่ยวกับงานธุรการในศาลเยาวชนและครอบครัวด้วย

***ส่วนบริการประชาชนและประชาสัมพันธ์ โทร. ๐ ๒๒๗๒-๕๒๒1 โทรสาร ๐ ๒๒๗๒-๕๒๐๐***

***ปีที่ ๑6 ประจำเดือน มิถุนายน ฉบับที่ ๑๖๐7 วันที่ 10 มิถุนายน ๒๕๖5***